Ατροπίνη

Η ατροπίνη είναι φυσικό αλκαλοειδές με αντιμουσκαρινική δράση το οποίο παράγεται από το φυτό μπελαντόνα. Η ατροπίνη είναι αναστολέας των μουσκαρινικών υποδοχέων της ακετυλοχολίνης, δηλαδή συνδέεται με τον υποδοχέα, αλλά σε αντίθεση με την ακετυλοχολίνη δεν προκαλεί μεταβίβαση του σήματος, και με αυτό τον τρόπο αποκλείονται οι δράσεις του παρασυμπαθητικού νευρικού συστήματος. Η ατροπίνη χρησιμοποιείται στον οφθαλμό για την πρόκληση «μυδρίασης» (διαστολή της κόρης), την χαλάρωση της ουροδόχου κύστης και του γαστρεντερικού, αναστολή εκκρίσεων. Επίσης χρησιμοποιείται ως αντίδοτο σε δηλητηρίαση από χολινεργικούς παράγοντες, όπως η νεοστιγμίνη, τα οργανοφωσφορικά και τα αέρια νεύρων, όπως το σαρίν. Μικρές δόσεις καταστέλλουν το κεντρικό νευρικό σύστημα ενώ μεγαλύτερες δόσεις μπορεί να οδηγήσουν σε διέγερση, παραλήρημα ή ψευδαισθήσεις  ή ακόμη και σε κώμα.

Πηγές 

Αλκαλοειδή
Αντίδοτα
Αλκοόλες
Ψυχοτρόπες ουσίες
Βασικά Φάρμακα του Παγκόσμιου Οργανισμού Υγείας
Τροπάνια